pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงมหาดไทย ให้การต้อนรับอัครราชทูตสหรัฐอเมริกาประจำประเทศไทย ในโอกาสเข้าแสดงความยินดี และหารือในประเด็นต่าง ๆ
วันพุธที่ 13 ธันวาคม 2560
ปลัดกระทรวงมหาดไทย ให้การต้อนรับอัครราชทูตสหรัฐอเมริกาประจําประเทศไทย ในโอกาสเข้าแสดงความยินดี และหารือในประเด็นต่าง ๆ
ปลัดกระทรวงมหาดไทย ให้การต้อนรับอัครราชทูตสหรัฐอเมริกาประจําประเทศไทย ในโอกาสเข้าแสดงความยินดี และหารือในประเด็นต่าง ๆ
วันนี้ (12 ธันวาคม 2560) เวลา 15.30 น. ณ ห้องรับรองปลัดกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ให้การต้อนรับนายปีเตอร์ เฮมอนด์ (H.E. Peter Haymond) อัครราชทูตสหรัฐอเมริกาประจําประเทศไทย และคณะ ในโอกาสเข้าแสดงความยินดี และหารือในความร่วมมือด้านต่าง ๆ ระหว่างกระทรวงมหาดไทย และประเทศสหรัฐอเมริกา
โอกาสนี้ นายปีเตอร์ เฮมอนด์ (H.E. Peter Haymond) อัครราชทูตสหรัฐอเมริกาประจําประเทศไทย ได้กล่าวแสดงความยินดีในโอกาสที่นายฉัตรชัย พรหมเลิศ ได้รับโปรดเกล้าฯ แต่งตั้งให้ดํารงตําแหน่งปลัดกระทรวงมหาดไทย และกล่าวชื่นชมกระทรวงมหาดไทยที่ได้ดําเนินนโยบายด้านการให้สัญชาติกับคนไร้สัญชาติในประเทศไทย การดูแลผู้หนีภัยจากการสู้รบชาวเมียนมา รวมถึงการเตรียมการจัดการเลือกตั้งท้องถิ่น และเลือกตั้งทั่วไป ทั้งนี้ ประเทศสหรัฐอเมริกาพร้อมที่จะให้การสนับสนุนด้านการป้องกันและบรรเทาสาธารณภัยในประเทศไทย
นายฉัตรชัย พรหมเลิศ ปลัดกระทรวงมหาดไทย กล่าวว่า กระทรวงมหาดไทยยินดีในการสานต่องานในเรื่องการดูแลคนไร้รัฐและบุคคลไร้สัญชาติ รวมถึงการดูแลผู้หนีภัยจากการสู้รบชาวเมียนมา ตามหลักมนุษยธรรมและหลักสิทธิมนุษยชน สําหรับในเรื่องการจัดการเลือกตั้งท้องถิ่น และเลือกตั้งทั่วไปนั้น เมื่อรัฐบาลและคณะกรรมการการเลือกตั้งกําหนดวันในการจัดการเลือกตั้ง กระทรวงมหาดไทยพร้อมที่จะดําเนินการตามที่ได้รับมอบหมาย โดยในขณะนี้ อยู่ระหว่างการเตรียมความพร้อมจัดทําฐานข้อมูลผู้มีสิทธิเลือกตั้ง สุดท้ายได้กล่าวขอบคุณในความร่วมมือของประเทศสหรัฐอเมริกาในการร่วมดําเนินการภารกิจต่าง ๆ กับกระทรวงมหาดไทยเสมอมา.
ครั้งที่ 191/2560
กองสารนิเทศ สํานักงานปลัดกระทรวงมหาดไทย
โทร 0-22224131 - 2
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงมอสโกส่งแรงงานและนักเรียนไทยในรัสเซียที่มีความจำเป็นเร่งด่วน จำนวน 70 คน กลับประเทศไทย โดยเที่ยวบินพิเศษของสายการบินแอโรฟลอต [กระทรวงการต่างประเทศ]
วันจันทร์ที่ 4 พฤษภาคม 2563
สถานเอกอัครราชทูต ณ กรุงมอสโกส่งแรงงานและนักเรียนไทยในรัสเซียที่มีความจําเป็นเร่งด่วน จํานวน 70 คน กลับประเทศไทย โดยเที่ยวบินพิเศษของสายการบินแอโรฟลอต [กระทรวงการต่างประเทศ]
สถานเอกอัครราชทูต ณ กรุงมอสโกส่งแรงงานและนักเรียนไทยในรัสเซียที่มีความจําเป็นเร่งด่วน จํานวน 70 คน กลับประเทศไทย โดยเที่ยวบินพิเศษของสายการบินแอโรฟลอต
วันที่ 2 พ.ค. 2563 นายธนาธิป อุปัติศฤงค์ เอกอัครราชทูต ณ กรุงมอสโก และข้าราชการ ได้ส่งแรงงานและนักเรียนไทยในรัสเซีย จํานวน 70 คน ที่มีความจําเป็นเร่งด่วน เดินทางกลับด้วยเที่ยวบินพิเศษของสายการบินแอโรฟลอตเป็นที่เรียบร้อย โดยสถานทูตฯ ขอขอบคุณ กต. รัสเซีย และสายการบินแอโรฟลอตอีกครั้งในความร่วมมือนี้ ทั้งนี้ ผู้โดยสารคนไทยทั้งหมดผ่านการตรวจรับใบรับรองตามขั้นตอนของไทย และยินดีเข้าร่วมการกักตัว 14 วันตามที่รัฐบาลไทยกําหนด
สําหรับเที่ยวบินกลับในรอบถัดไป ขอให้ท่านติดตามข้อมูลจาก facebook สถานทูตฯ ต่อไปเพื่อข้อมูลที่ถูกต้องอีกครั้ง
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมลงนาม MOU ด้านไปรษณีย์ สารสนเทศและการสื่อสาร ระหว่างไทยกับเวียดนาม
วันศุกร์ที่ 18 สิงหาคม 2560
รมว.ดิจิทัลฯ ร่วมลงนาม MOU ด้านไปรษณีย์ สารสนเทศและการสื่อสาร ระหว่างไทยกับเวียดนาม
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) และนายเจือง มินห์ ต๊วน (Mr.Truong Minh Tuan) รัฐมนตรีว่าการกระทรวงสารสนเทศและการสื่อสารของเวียดนาม ได้ร่วมลงนามบันทึกความเข้าใจว่าด้วยความร่วมมือด้านไปรษณีย์ สารสนเทศและการสื่อสาร ระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทย และ กระทรวงสารสนเทศและการสื่อสารแห่งสาธารณรัฐสังคมนิยมเวียดนาม โดยมีพลเอก ประยุทธ์ จันทร์โอชา นายกรัฐมนตรี และนาย เหวียน ซวน ฟุก นายกรัฐมนตรีเวียดนาม ร่วมเป็นสักขีพยาน ทั้งนี้ บันทึกความเข้าใจฯ ฉบับดังกล่าว จัดทําขึ้นเพื่อส่งเสริมความร่วมมือและการแลกเปลี่ยนระหว่างสองประเทศในด้านไปรษณีย์ โทรคมนาคม สารสนเทศและเทคโนโลยีดิจิทัล บนพื้นฐานของความเท่าเทียมและผลประโยชน์ร่วมกัน โดยจะส่งเสริมความร่วมมือในด้านต่าง ๆ ที่เกี่ยวข้อง เมื่อวันที่ 17 สิงหาคม 2560 ณ ตึกสันติไมตรีหลังใน ทําเนียบรัฐบาล กรุงเทพฯ
**************************
รัฐบาลไทย-ข่าวทำเนียบรัฐบาล-พม. ร่วมแถลงเตรียมการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง
วันพฤหัสบดีที่ 24 ตุลาคม 2562
พม. ร่วมแถลงเตรียมการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง
พม. ร่วมแถลงเตรียมการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง
วันนี้ (18 ต.ค. 62) เวลา 10.00 น. นางสาวสราญภัทร อนุมัติราชกิจ ผู้ตรวจราชการกระทรวงการพัฒนาสังคมและความมั่นคงของมนุษย์ ร่วมแถลงข่าวระหว่างกระทรวงการต่างประเทศ (กต.) กระทรวงพาณิชย์ (พณ.) และกระทรวงการพัฒนาสังคมและความมั่นคงของมนุษย์ (พม.) เรื่องการเตรียมการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง โดยมีนางสาวบุษฎี สันติพิทักษ์ อธิบดีกรมสารนิเทศและโฆษกกระทรวงการต่างประเทศ เป็นประธานการแถลงข่าว พร้อมด้วยนายสุริยา จินดาวงษ์ อธิบดีกรมอาเซียน กระทรวงการต่างประเทศ และนางอรมน ทรัพย์ทวีธรรม อธิบดีกรมเจรจาการค้าระหว่างประเทศ กระทรวงพาณิชย์ ร่วมแถลงข่าว ณ ห้องประชุม 3 ชั้น 2 กระทรวงการต่างประเทศ กรุงเทพฯ
นางสาวสราญภัทร กล่าวว่า ด้วยประเทศไทย เป็นเจ้าภาพจัดการประชุมสุดยอดอาเซียน (ASEAN Summit) ครั้งที่ 35 และการประชุมสุดยอดที่เกี่ยวข้อง ที่กําหนดจัดขึ้นระหว่างวันที่ 2 - 4 พฤศจิกายน 2562 ทั้งนี้ กระทรวงการพัฒนาสังคมและความมั่นคงของมนุษย์ (พม.) ในฐานะผู้ประสานงานหลักเสาสังคมและวัฒนธรรมอาเซียน เป็นเจ้าภาพและทําหน้าที่ประธานการประชุมทั้งในระดับเจ้าหน้าที่อาวุโส และระดับคณะมนตรี (ระดับรัฐมนตรี) ระหว่างวันที่ 30 ตุลาคม - 3 พฤศจิกายน 2562 ณ โรงแรมรอยัล ออคิด เชอราตัน ถนนเจริญกรุง กรุงเทพฯ โดยมีการประชุมและกิจกรรมที่สําคัญ ประกอบด้วย 1) การประชุมระดับเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียน ครั้งที่ 27 ระหว่างวันที่ 31 ตุลาคม 2562 2) กิจกรรมเฉลิมฉลองครบรอบ 30 ปีอนุสัญญาว่าด้วยสิทธิเด็ก (CRC@30) และการเปิดตัวรายงานเรื่อง “เด็กในอาเซียน เนื่องในโอกาสครบรอบ 30 ปี อนุสัญญาว่าด้วยสิทธิเด็ก โดยกระทรวง พม. เป็นเจ้าภาพร่วมกับยูนิเซฟ ภูมิภาคเอเชียและแปซิฟิก ซึ่งกําหนดจัดขึ้นในวันที่ 1 พฤศจิกายน 2562 โดยกิจกรรมจะแบ่งเป็นกิจกรรมสําหรับผู้ใหญ่ที่ทํางานเกี่ยวข้องกับเด็ก และเพื่อเด็ก และกิจกรรมสําหรับเด็กอาเซียน และ 3) การประชุมคณะมนตรีประชาคมสังคมและวัฒนธรรมอาเซียน ครั้งที่ 22 เป็นการประชุมระดับรัฐมนตรี ซึ่งกําหนดจัดขึ้นในวันที่ 2 พฤศจิกายน 2562
รัฐบาลไทย-ข่าวทำเนียบรัฐบาล- นรม.และรมว.กห. สั่งกองทัพอำนวยความสะดวก ทำความเข้าใจมาตรการผ่อนปรน เพื่อคงการควบคุมโรค [กระทรวงกลาโหม]
วันอาทิตย์ที่ 3 พฤษภาคม 2563
นรม.และรมว.กห. สั่งกองทัพอํานวยความสะดวก ทําความเข้าใจมาตรการผ่อนปรน เพื่อคงการควบคุมโรค [กระทรวงกลาโหม]
นรม.และรมว.กห. สั่งกองทัพอํานวยความสะดวก ทําความเข้าใจมาตรการผ่อนปรน เพื่อคงการควบคุมโรค
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 2 พ.ค. 63 : 0900 พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ตรวจเยี่ยมการปฏิบัติงานของศูนย์บรรเทาสาธารณภัย กห. และประชุมร่วมกับ นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ( State Quarantine ) ณ ศาลาว่าการกลาโหม
สรุปภาพรวม ระหว่าง 1 - 6 พ.ค. 63 จะมีคนไทยเดินทางกลับจากต่างประเทศ ผ่านท่าอากาศยานนานาชาติ โดยประมาณจํานวน 1,433 ราย จาก เนปาล ปากีสถาน คาซัคสถาน อินเดีย UAE ฮ่องกง สิงคโปร์และมัลดีฟ รวมทั้งจาก เนเธอร์แลนด์ รัสเซีย สเปน ฝรั่งเศสและเยอรมัน โดยทั้งหมดเริ่มทยอยเดินทางเข้ามาผ่านกระบวนการคัดกรองและเข้าพักในสถานที่กักควบคุมโรคของรัฐ
โดย สถานะปัจจุบัน ยังคงมีคนไทยที่เดินทางกลับจากต่างประเทศผ่านสายการบินและอยู่ในสถานที่ควบคุมโรคแห่งรัฐ ( State Quarantine ) รวม 2,786 ราย และยังอยู่ในสถานที่ควบคุมโรค 766 แห่งในพื้นที่จังหวัดต่างๆ ( Local Quarantine ) จํานวน 6,069 ราย. ทั้งนี้ได้เปิดโอกาสให้ผู้เดินทางกลับที่มีความประสงค์เสียค่าใช้จ่ายเอง เข้าพักในสถานที่ควบคุมโรคของรัฐทางเลือก ( Alternative State Quarantine ) โดยความร่วมมือของภาคเอกชนภายใต้การกํากับของรัฐ เช่น รร. Qiu ร่วมกับ รพ.สุขุมวิท และ รร. Movenpick ร่วมกับ รพ.กรุงเทพ เพื่อเป็นทางเลือกจากสถานที่รัฐกําหนด
พล.อ.ชัยชาญ’ ได้ย้ําสั่งการของ พล.อ.ประยุทธ์ จันทร์โอชา นรม.และรมว.กห.ให้ ศปม.โดยทุกเหล่าทัพร่วมกับตํารวจและฝ่ายปกครอง ตรวจคัดกรองและอํานวยความสะดวกการเดินทางของประชาชน รวมทั้งให้ลงพื้นที่สร้างความเข้าใจ ให้คําแนะนําและกํากับการปฏิบัติของประชาชนในกิจกรรมต่างๆที่รัฐผ่อนปรน โดยให้อยู่ในความไม่ประมาทและเป็นไปตามมาตรการทางสาธารณสุขที่กําหนดในระหว่างที่ยังมีการแพร่ระบาดของโรคอยู่ พร้อมทั้งย้ํา ขอให้ประสานทํางานร่วมกับภาคีเครือข่ายในพื้นที่ให้การช่วยเหลือและบรรเทาความเดือดร้อนของประชาชนที่ได้รับผลกระทบทั้งในชุมชนเขตเมืองและชนบทควบคู่กันไปอย่างใกล้ชิด
โดยหลังการประชุม รมช.กห. ได้เดินทางไปตรวจเยี่ยมให้กําลังใจการปฏิบัติงานของเจ้าหน้าที่ส่วนราชการต่างๆ ที่ปฏิบัติงาน ณ สถานที่ควบคุมโรคแห่งรัฐ รร.รัตนโกสินทร์ และ รร.บางกอกพาเลซ กทม. พร้อมทั้งรับทราบปัญหาและการบริหารจัดการในแต่ละพื้นที่ เพื่อปรับการทํางานร่วมกันในภาพรวม
................
รัฐบาลไทย-ข่าวทำเนียบรัฐบาล-รัฐบาลวอนสังคมเข้าใจความหวังดี ออกกฎป้องกันความสูญเสียในการเดินทาง ชี้จริงใจไม่ซ่อนเร้น พร้อมรับฟังเสียงสะท้อน ผ่อนผันการบังคับใช้กฎหมาย แนะคนไทยช่วยคิดหาทางออก
วันพฤหัสบดีที่ 6 เมษายน 2560
รัฐบาลวอนสังคมเข้าใจความหวังดี ออกกฎป้องกันความสูญเสียในการเดินทาง ชี้จริงใจไม่ซ่อนเร้น พร้อมรับฟังเสียงสะท้อน ผ่อนผันการบังคับใช้กฎหมาย แนะคนไทยช่วยคิดหาทางออก
รัฐบาลวอนสังคมเข้าใจความหวังดี ออกกฎป้องกันความสูญเสียในการเดินทาง ชี้จริงใจไม่ซ่อนเร้น พร้อมรับฟังเสียงสะท้อน ผ่อนผันการบังคับใช้กฎหมาย แนะคนไทยช่วยคิดหาทางออก
วันนี้ (6 เมษายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่สังคมวิพากษ์วิจารณ์กันอย่างกว้างขวางเรื่องการบังคับใช้กฎหมายห้ามนั่งท้ายรถกระบะและแค็บของรถ รวมทั้งให้คาดเข็มขัดนิรภัยทุกที่นั่ง ตั้งแต่วันที่ 5 เม.ย. ว่า
"อยากให้สังคมเข้าใจถึงเจตนาที่แท้จริงของรัฐบาลว่า ทําไปเพื่อลดอุบัติเหตุ ป้องกันการสญเสียทั้งชีวิตและทรัพย์สินของประชาชนด้วยความจริงใจ ไม่มีสิ่งใดซ่อนเร้น หรือต้องการทําให้ประชาชนเกิดความรู้สึกลําบาก แต่เมื่อได้รับฟังเสียงสะท้อนของคนส่วนใหญ่แล้ว จึงมีความเห็นให้ผ่อนผันชะลอการบังคับใช้กฎหมายออกไปอีกระยะหนึ่ง เพื่อเร่งประชาสัมพันธ์สร้างความรู้ความเข้าใจให้กับประชาชนก่อน"
ทั้งนี้ พลเอก ประยุทธ์ จันทร์โอชา นายกรัฐมนตรี เน้นย้ําว่า เมื่อประชาชนเดือดร้อนและยังปรับตัวไม่ทัน รัฐบาลก็ยินดีฟังทุกความคิดเห็นด้วยความห่วงใย โดยความจริงแล้วข้อบังคับตามมาตรา 44 ที่ออกมานั้น มีกฎหมายปกติกําหนดไว้อยู่แล้ว แต่ที่ผ่านมาการเกิดอุบัติเหตุและการบาดเจ็บล้มตายส่วนใหญ่เกิดจากการไม่ปฏิบัติตามกฏหมาย เช่น ขับรถเร็ว เมาสุรา บรรทุกเกิน ฝ่าฝืนกฎจราจร ฯลฯ จึงอยากให้คนไทยมองถึงจุดนี้และช่วยกันคิดว่า จะลดความสูญเสียได้อย่างไร เพื่อให้เกิดความยั่งยืน
"ในช่วงนี้จะยังไม่มีการจับปรับรถกระบะ ทั้งที่มีผู้โดยสารนั่งท้ายกระบะหรือในแค็บของรถ หากเจ้าหน้าที่ตรวจพบจะประชาสัมพันธ์ให้ทราบถึงข้อกฎหมาย ส่วนการคาดเข็มขัดนิรภัยในรถยนต์นั่งส่วนบุคคลนั้น เจ้าหน้าที่จะยังคงบังคับใช้กฎหมายด้วยการจับปรับผู้โดยสารเบาะคู่หน้าต่อไป ขณะที่ผู้โดยสารด้านหลังหากพบว่าไม่คาดเข็มขัดนิรภัย เจ้าหน้าที่จะตักเตือนก่อน แต่สําหรับรถโดยสารสาธารณะ เช่น รถแท็กซี่ รถตู้ และรถโดยสารประจําทาง จะต้องคาดเข็มขัดนิรภัยทุกที่นั่ง หากฝ่าฝืนจะถูกจับปรับ เพื่อให้เกิดความปลอดภัยสูงสุดแก่ผู้โดยสารที่ต้องฝากชีวิตไว้กับผู้ขับขี่รถสาธารณะ"
รัฐบาลไทย-ข่าวทำเนียบรัฐบาล-รมว.สธ. ชื่นชมขอบคุณทีมงานด้านการแพทย์ทั้งไทยและต่างชาติที่ดูแลรักษานักฟุตบอลทีมหมูป่าและโค้ช เตรียมวางแผนส่งกลับสู่อ้อมกอดครอบครัว
วันเสาร์ที่ 14 กรกฎาคม 2561
รมว.สธ. ชื่นชมขอบคุณทีมงานด้านการแพทย์ทั้งไทยและต่างชาติที่ดูแลรักษานักฟุตบอลทีมหมูป่าและโค้ช เตรียมวางแผนส่งกลับสู่อ้อมกอดครอบครัว
รัฐมนตรีว่าการกระทรวงสาธารณสุข เยี่ยมให้กําลังใจนักฟุตบอลทีมหมูป่าและโค้ช 13 คน พร้อมชื่นชมขอบคุณทีมแพทย์ พยาบาล สหวิชาชีพ จากทุกหน่วยงานและทีมต่างชาติ ที่ร่วมกันปฏิบัติงานให้การดูแลรักษา พร้อมเตรียมแผนส่งกลับสู่อ้อมกอดครอบครัว
รัฐมนตรีว่าการกระทรวงสาธารณสุข เยี่ยมให้กําลังใจนักฟุตบอลทีมหมูป่าและโค้ช 13 คน พร้อมชื่นชมขอบคุณทีมแพทย์ พยาบาล สหวิชาชีพ จากทุกหน่วยงานและทีมต่างชาติ ที่ร่วมกันปฏิบัติงานให้การดูแลรักษา พร้อมเตรียมแผนส่งกลับสู่อ้อมกอดครอบครัว
วันนี้ (14 กรกฎาคม 2561) ที่โรงพยาบาลเชียงรายประชานุเคราะห์ จังหวัดเชียงราย ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข เยี่ยมให้กําลังใจนักฟุตบอลเยาวชนทีมหมูป่าและโค้ช 13 คน พบว่าทุกคนมีสภาพร่างกายที่ฟื้นตัวดีขึ้นตามลําดับ ปฏิบัติกิจวัตรประจําวันได้เป็นอย่างดี ขณะนี้อยู่ระหว่างรอให้ยาปฏิชีวนะครบ 7 วันตามแผนการรักษา ส่วนด้านจิตใจทุกคนมีสภาพจิตใจที่ดี โดยครอบครัวและญาติเข้าเยี่ยมได้ ภายใต้ระบบการป้องกันการติดเชื้อของโรงพยาบาลที่มีมาตรฐาน สําหรับผลการตรวจทางห้องปฏิบัติการ ไม่พบเชื้อโรคติดต่อที่เป็นอันตราย และหากสภาพร่างกายแข็งแรงไม่มีปัญหาการติดเชื้อใดๆ คาดว่าจะออกจากโรงพยาบาลพร้อมกันทั้ง 13 คนได้ในเร็วๆ นี้
รัฐมนตรีว่าการกระทรวงสาธารณสุข กล่าวว่า สิ่งที่น่าเป็นห่วง มี 2 เรื่องสําคัญ ดังนี้ เรื่องที่ 1 เมื่อกลับไปอยู่ที่บ้านต้องระวังการติดเชื้อจากคนหมู่มากที่มาเยี่ยม เพราะทีมหมูป่ายังอยู่ในระยะพักฟื้นอาจจะติดโรคจากผู้ที่มาเยี่ยมได้ง่ายกว่าคนปกติทั่วไป จึงจําเป็นต้องอธิบายให้ผู้ปกครองและญาติเข้าใจ เรื่องที่ 2 ทีมหมูป่าอาจถูกสัมภาษณ์หรือเชิญไปออกรายการต่างๆ ซึ่งทีมจิตแพทย์ได้แนะนําให้ทีมหมูป่าได้รับการฟื้นฟูจิตใจจากเหตุการณ์ ที่เป็นวิกฤตของชีวิตอย่างน้อย 1 เดือน โดยอยู่กับครอบครัว อยู่กับเพื่อน หรือทํากิจกรรมอื่นๆ เช่น ทําบุญ หรือบวช เป็นต้น ดังนั้นในช่วงเวลาฟื้นฟู จึงขอความร่วมมือสื่อต่างๆ ให้ความร่วมมือให้พ้นช่วงการฟื้นฟูจิตใจจากเหตุการณ์ดังกล่าวจะเป็นสิ่งที่ดีกับทีมหมูป่าทั้งหมด
"ขอชื่นชมและขอขอบคุณทีมแพทย์ พยาบาล สหวิชาชีพ จากทุกหน่วยงาน และทีมต่างชาติ ที่ทุกคนเสียสละทํางาน มุ่งให้ความช่วยเหลือด้านการแพทย์ ทั้งที่โรงพยาบาลสนามและที่โรงพยาบาลเชียงรายประชานุเคราะห์ นับเป็นการทํางานระดับชาติที่จะเป็นบทเรียน และประสบการณ์นําไปใช้ในภาวะวิกฤตต่างๆ และยืนยันว่าโรงพยาบาลเชียงรายประชานุเคราะห์มีศักยภาพในการจัดระบบดูแลด้านการแพทย์ ทั้งแพทย์ผู้เชี่ยวชาญและเครื่องมือ รวมทั้งการบริหารจัดการทุกขั้นตอน และการป้องกันควบคุมโรคที่ได้มาตรฐาน จนทําให้การดูแลรักษาทีมหมูป่าเป็นไปด้วยดี โดยไม่ส่งผลกระทบกับการบริการผู้ป่วยทั่วไป" รัฐมนตรีว่าการกระทรวงสาธารณสุข กล่าว
อย่างไรก็ตาม การดูแลรักษาในโรงพยาบาลขณะนี้ เป็นไปตามมาตรฐานการรักษา มีการดูแลจากทีมแพทย์ผู้เชี่ยวชาญทุกสาขา รวมทั้งทีมจิตแพทย์ พร้อมทั้งได้เตรียมแผนติดตามการดูแลต่อเนื่องเมื่อ เด็กๆ นักฟุตบอล และโค้ชออกจากโรงพยาบาลไปพักฟื้นต่อที่บ้าน โดยมีทีมหมอครอบครัวโรงพยาบาลเชียงรายประชานุเคราะห์ โรงพยาบาลแม่สาย และโรงพยาบาลส่งเสริมสุขภาพตําบลโป่งผา อําเภอแม่สาย จังหวัดเชียงราย เข้าไปดูแลทั้งร่างกายและจิตใจ
*********************************** 14 กรกฎาคม 2561
รัฐบาลไทย-ข่าวทำเนียบรัฐบาล-รัฐบาลแจง ครม.อนุมัติหลักการกฎหมายขึ้นทะเบียนสัตว์เบื้องต้น แต่ให้ปรับรายละเอียดอย่างเหมาะสม ลดภาระประชาชน
วันพฤหัสบดีที่ 11 ตุลาคม 2561
รัฐบาลแจง ครม.อนุมัติหลักการกฎหมายขึ้นทะเบียนสัตว์เบื้องต้น แต่ให้ปรับรายละเอียดอย่างเหมาะสม ลดภาระประชาชน
--
พลโท สรรเสริญ แก้วกําเนิด โฆษกประจําสํานักนายกรัฐมนตรี กล่าวถึงกรณีการเสนอข่าว ร่าง พ.ร.บ.ป้องกันการทารุณกรรมและการจัดสวัสดิภาพสัตว์ (ฉบับที่...) พ.ศ...ที่ ครม.อนุมัติ วานนี้ ว่า ครม.อนุมัติเพียงหลักการเบื้องต้นตามที่กระทรวงเกษตรและสหกรณ์เสนอ แต่ให้ไปดูรายละเอียดบางเรื่อง ที่อาจสร้างความวิตกกังวลใจแก่ประชาชน ซึ่งพลเอก ประยุทธ์ จันทร์โอชา นายกรัฐมนตรี ก็เห็นใจในเรื่องนี้
“นายกฯ ได้ให้ความเห็นในที่ประชุม ซึ่งฝ่ายเลขานุการได้บันทึกในรายงานการประชุมไว้รัดกุมอยู่แล้วว่า ให้กระทรวงเกษตรและสหกรณ์และสํานักงานคณะกรรมการกฤษฎีกาไปพิจารณาความเหมาะสมของอัตราค่าธรรมเนียมและค่าปรับ โดยอาจงดเก็บค่าธรรมเนียมก็ได้ เพื่อลดภาระของประชาชน แล้วนําเสนอ ครม.พิจารณาอีกครั้ง”
ทั้งนี้ นายกรัฐมนตรีเน้นย้ําว่า หลังจากนี้ยังมีอีกหลายขั้นตอน ทั้งการพิจารณาของกฤษฎีกา และ สนช. ซึ่งเชื่อว่าทุกหน่วยที่เกี่ยวข้องจะนําความคิดเห็นของที่ประชุม และข้อกังวลของประชาชนที่มีต่อร่างกฎหมายดังกล่าวไปปรับปรุง เพื่อให้เกิดความเหมาะสมและประโยชน์สูงสุด โดยประชาชนสามารถแสดงความคิดเห็นกลับไปยังรัฐบาล หรือส่งข้อมูลไปทางแอปพลิเคชัน DLD4.0 ของกรมปศุสัตว์ได้โดยตรง
สําหรับ พ.ร.บ.ป้องกันการทารุณกรรมสัตว์และการจัดสวัสดิภาพสัตว์ ที่บังคับใช้มาตั้งแต่ปี 2557 นั้น มีเจตนาเพื่อคุ้มครองไม่ให้สัตว์ถูกทารุณจากมนุษย์ และให้เจ้าของดูแลอย่างเหมาะสม แต่ยังไม่มีการควบคุมทางทะเบียน จึงเกิดการทอดทิ้งสัตว์จํานวนมาก และบางส่วนก่อให้เกิดโรคระบาดสัตว์ที่กระทบต่อสุขภาพอนามัยของประชาชน จึงเป็นที่มาของการเสนอปรับแก้ไขกฎหมายครั้งนี้ เพื่อให้มีการควบคุมทางทะเบียนและเพิ่มความรับผิดชอบของเจ้าของสัตว์ โดยให้ท้องถิ่นออกข้อบัญญัติในเรื่องดังกล่าว
รัฐบาลไทย-ข่าวทำเนียบรัฐบาล-นโยบายเร่งด่วนของรัฐบาลด้านการแก้ไขปัญหายาเสพติด
วันอังคารที่ 6 สิงหาคม 2562
นโยบายเร่งด่วนของรัฐบาลด้านการแก้ไขปัญหายาเสพติด
วันอังคารที่ 6 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนของรัฐบาลด้านการแก้ไขปัญหายาเสพติดและสร้างความสงบสุขในพื้นที่ชายแดนภาคใต้ จะให้ความสําคัญกับกระบวนการมีส่วนร่วมจากทุกภาคส่วนและบังคับใช้กฎหมายอย่างเคร่งครัด พร้อมทั้งร่วมมือกับประเทศต่าง ๆ ในการปราบปรามแหล่งผลิตและเครือข่ายผู้ค้ายาเสพติด ฟื้นฟูดูแลผู้เสพผ่านกระบวนการทางสาธารณสุข สร้างโอกาส สร้างอาชีพ รายได้ และการยอมรับของสังคม นอกจากนี้ จะเร่งสร้างความสงบสุขในพื้นที่จังหวัดชายแดนภาคใต้ โดยน้อมนํายุทธศาสตร์พระราชทานเข้าใจ เข้าถึง พัฒนา เป็นหลักในการทํางานเพื่อยกระดับคุณภาพชีวิตของประชาชน เร่งรัดการให้ความช่วยเหลือเยียวยาผู้ได้รับผลกระทบจากความไม่สงบ และจัดสวัสดิการที่เหมาะสมสําหรับเจ้าหน้าที่ของรัฐในพื้นที่
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.จัดหน่วยแพทย์เคลื่อนที่ ดูแลประชาชน อ.บางซ้าย จ.พระนครศรีอยุธยา เป็นของขวัญปีใหม่
วันศุกร์ที่ 14 ธันวาคม 2561
สธ.จัดหน่วยแพทย์เคลื่อนที่ ดูแลประชาชน อ.บางซ้าย จ.พระนครศรีอยุธยา เป็นของขวัญปีใหม่
โฆษกกระทรวงสาธารณสุข เยี่ยมหน่วยแพทย์ “โครงการบูรณาการหน่วยแพทย์เคลื่อนที่ เพื่อดูแลประชาชนอุทิศถวาย พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว”
โฆษกกระทรวงสาธารณสุข เยี่ยมหน่วยแพทย์ “โครงการบูรณาการหน่วยแพทย์เคลื่อนที่ เพื่อดูแลประชาชนอุทิศถวาย พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว” และเป็นของขวัญปีใหม่ ที่อ.บางซ้าย จ.พระนครศรีอยุธยา
วันนี้(14 ธันวาคม 2561) ที่ โรงเรียนบางซ้ายวิทยา อ.บางซ้าย จ.พระนครศรีอยุธยา นายแพทย์ไพศาล ดั่นคุ้ม รองปลัดกระทรวงสาธารณสุขและโฆษกกระทรวงสาธารณสุข ตรวจเยี่ยมหน่วยแพทย์เคลื่อนที่ “โครงการบูรณาการหน่วยแพทย์เคลื่อนที่ เพื่อดูแลประชาชนอุทิศถวาย พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว” รวมทั้งเป็นของขวัญปีใหม่ 2562 ให้ประชาชนคนไทย
นายแพทย์ไพศาล กล่าวว่า กระทรวงสาธารณสุขได้รับมอบหมายจากรัฐบาลให้เป็นแกนหลัก รวมพลังหน่วยงานที่เกี่ยวข้อง ประกอบด้วย สํานักนายกรัฐมนตรี กระทรวงกลาโหม กองทัพบก กองทัพเรือ กองทัพอากาศ สํานักงานตํารวจแห่งชาติ กระทรวงมหาดไทย กระทรวงแรงงาน กระทรวงพัฒนาสังคมและความมั่นคงของมนุษย์ กรุงเทพมหานคร กลุ่มสถาบันแพทยศาสตร์แห่งประเทศไทย แพทยสภา ภาคเอกชน และกรมประชาสัมพันธ์ จัดหน่วยแพทย์เคลื่อนที่ ดูแลประชาชนในพื้นที่ทุรกันดารห่างไกลที่ขาดโอกาสการเข้าถึงบริการสุขภาพครอบคลุมทั้ง 878 อําเภอทั่วประเทศ รวมทั้งกรุงเทพมหานคร โดยเน้นการให้บริการประชาชน 6 ด้านหลักได้แก่ 1.บริการทางการแพทย์ขั้นพื้นฐาน 2.ทันตกรรมเคลื่อนที่ 3.หน่วยตรวจวัดสายตา 4.หน่วยสุขภาพจิตเคลื่อนที่ 5. บริการแนะนําและฝึกอาชีพ และ 6.กิจกรรมอื่นๆ ตามบริบทพื้นที่
นายแพทย์ไพศาล กล่าวต่อว่า ได้มอบหมายให้แต่ละจังหวัดเลือกพื้นที่ออกให้บริการหน่วยแพทย์เคลื่อนที่ อําเภอละ 2 ครั้ง ครั้งที่ 1 ระหว่างวันที่ 11-24 ธันวาคม 2561 และครั้งที่ 2 ระหว่างวันที่ 7-20 มกราคม 2562 สําหรับในเขตกรุงเทพมหานคร ได้จัดหน่วยแพทย์ออกให้บริการ 6 โซน ได้แก่ โซนกรุงเทพกลาง,โซนกรุงเทพเหนือ,โซนกรุงเทพตะวันออก,โซนกรุงเทพใต้,โซนกรุงธนเหนือและโซนกรุงธนใต้ แบ่งเป็น 2 ช่วง คือระหว่างวันที่ 12-18 ธันวาคม 2561 และ วันที่ 12- 18 มกราคม 2562 ทั้งนี้ได้ให้ทุกจังหวัดประชาสัมพันธ์ วันเวลา สถานที่ออกหน่วยผ่านทางเสียงตามสายของเทศบาล หอกระจายข่าว วิทยุชุมชน สื่อทุกแขนงในพื้นที่ ให้ประชาชนทราบข่าวและเข้ารับบริการอย่างทั่วถึง พร้อมจัดระบบส่งต่อไปยังโรงพยาบาลกรณีเจ็บป่วยซับซ้อน เพื่อให้การดูแลที่ดีที่สุดสําหรับประชาชน ขอเชิญชวนประชาชนเข้ารับบริการตามพื้นที่ที่แต่ละจังหวัดกําหนด สอบถามข้อมูลได้ที่สํานักงานสาธารณสุขจังหวัดทุกจังหวัด
สําหรับกิจกรรมในวันนี้ ได้รับความร่วมมือจาก กองร้อยรักษาความสงบที่ 2 จ.พระนครศรีอยุธยาเกษตรอําเภอ พัฒนาที่ดิน ตํารวจ ศูนย์ดํารงธรรม สํานักงานส่งเสริมการศึกษานอกระบบและการศึกษาตามอัธยาศัย และหน่วยแพทย์จากโรงพยาบาลบางซ้าย มีบริการแพทย์แผนไทย บริการน้ําสมุนไพร กายภาพบําบัด การให้คําปรึกษาด้านสุขภาพจิต ฝึกอาชีพ อาทิ ทําสเปรย์ป้องกันยุงจากตะไคร้หอม แจกพันธุ์ไม้ มุมสอยดาวสร้างสุข เป็นต้น โดยได้รับเกียรติจากนายอําเภอบางซ้าย เป็นประธานในพิธีเปิดโครงการฯ
รัฐบาลไทย-ข่าวทำเนียบรัฐบาล-กรมศุลกากรจับกุมรองเท้ากีฬาละเมิดทรัพย์สินทางปัญญาลักลอบหนีศุลกากร มูลค่ากว่า 100 ล้านบาท
วันศุกร์ที่ 3 กุมภาพันธ์ 2560
กรมศุลกากรจับกุมรองเท้ากีฬาละเมิดทรัพย์สินทางปัญญาลักลอบหนีศุลกากร มูลค่ากว่า 100 ล้านบาท
แถลงข่าวกรมศุลกากรจับกุมรองเท้ากีฬาละเมิดทรัพย์สินทางปัญญา ลักลอบหนีศุลกากร มูลค่าของกลางรวมทั้งสิ้นกว่า 100  ล้านบาท
วันนี้ (วันศุกร์ที่ 3 กุมภาพันธ์ 2560) เวลา 14.30 น. ณ บริเวณสนามฟุตซอล กรมศุลกากร นายกุลิศ สมบัติศิริ อธิบดีกรมศุลกากร และนายทศพล ทังสุบุตร อธิบดีกรมทรัพย์สินทางปัญญา แถลงข่าวกรมศุลกากรจับกุมรองเท้ากีฬาละเมิดทรัพย์สินทางปัญญา ลักลอบหนีศุลกากร มูลค่าของกลางรวมทั้งสิ้นกว่า 100 ล้านบาท
ตามที่กรมศุลกากร ได้อนุมัติแผนปฏิบัติการพิเศษกรมศุลกากรประจําปีงบประมาณ 2560 เพื่อสกัดกั้นและปราบปรามการกระทําความผิดเกี่ยวกับสินค้าเกษตร เนื้อและเครื่องในสัตว์ ตลอดจนสินค้าละเมิดทรัพย์สินทางปัญญา ในช่วงใกล้เทศกาลปีใหม่และตรุษจีน ระหว่างวันที่ 1 ธันวาคม 2559- 28 กุมภาพันธ์ 2560 เพื่อความเป็นธรรมในการจัดเก็บภาษี ปกป้องสังคม และสิ่งแวดล้อม รวมทั้งขจัดอิทธิพลกลุ่มขบวนการลักลอบค้าของผิดกฎหมาย นายกุลิศ สมบัติศิริ อธิบดีกรมศุลกากร จึงได้สั่งการให้นายไพศาล ชื่นจิตร ที่ปรึกษาด้านพัฒนาระบบควบคุมทางศุลกากร มอบหมายให้ นายวรวุฒิ วิบูลย์ศิริชัย ผู้อํานวยการสํานักสืบสวนและปราบปราม ดําเนินการวางแผนจับกุมสินค้าตามแผนปฏิบัติการดังกล่าว ซึ่งได้มีการจับกุมสินค้า ดังนี้
เมื่อวันที่ 1 กุมภาพันธ์ 2560 เวลา 09.30 น. เจ้าหน้าที่สํานักสืบสวนและปราบปราม นําโดยนายวรวุฒิ วิบูลย์ศิริชัย ผู้อํานวยการสํานักสืบสวนและปราบปราม นํากําลังเข้าตรวจค้นอาคาร เลขที่ 1/20 ถนนศรีนครินทร์ ตําบลบางเมือง อําเภอเมือง จังหวัดสมุทรปราการ ซึ่งลักษณะเป็นอาคารพาณิชย์ 4 ชั้น 3 คูหา ซึ่งได้รับทราบข้อมูลทางการข่าวว่าอาคารดังกล่าวเป็นโกดังเก็บสินค้าละเมิดทรัพย์สินทางปัญญา ผลการตรวจค้นพบสินค้าประเภทรองเท้าผ้าใบละเมิดทรัพย์สินทางปัญญาหลากหลายยี่ห้อ อาทิ ไนกี้ อะดิดาส คอนเวิร์ส โอนิสึกะ ไทเกอร์ จํานวนประมาณ 70,000 คู่ มูลค่ากว่า 100 ล้านบาท อันเป็นความผิดตาม มาตรา 27 และ 27 ทวิ แห่งพระราชบัญญัติศุลกากร พ.ศ.2469 ประกอบกับมาตรา 16 และ 17 แห่งพระราชบัญญัติศุลกากร (ฉบับที่ 9) พ.ศ.2482 มาตรา 108 - 110 แห่งพระราชบัญญัติเครื่องหมายการค้า พ.ศ. 2534 ประกอบกับพระราชบัญญัติเครื่องหมายการค้า (ฉบับที่ 2) พ.ศ. 2543
อนึ่ง กรมศุลกากรมีสถิติการจับกุมสินค้าละเมิดทรัพย์สินทางปัญญา ตั้งแต่ เดือนมกราคม 59 – ปัจจุบัน จํานวน 969 ราย 1,565,382 ชิ้น รวมมูลค่า 122,895,333 บาท โดยปฏิบัติการตรวจค้นจับกุมสินค้าลักลอบตามพระราชบัญญัติศุลกากรและกฎหมายอื่นๆ ที่เกี่ยวข้องอย่างต่อเนื่องและเข้มข้นตามนโยบายของกรมศุลกากร อีกทั้ง ยังเป็นการให้ความคุ้มครองกับกลุ่มผู้ประกอบธุรกิจที่สุจริตถูกต้องตามกฎหมายอีกด้วย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-“กยศ. ยืนยันกู้ได้ทุกคน ไม่มีโควตา”
วันพฤหัสบดีที่ 30 กรกฎาคม 2563
“กยศ. ยืนยันกู้ได้ทุกคน ไม่มีโควตา”
กองทุนเงินให้กู้ยืมเพื่อการศึกษา (กยศ.) ยืนยันว่าในปีการศึกษา 2563 มีวงเงินให้กู้ยืมเพียงพอแก่นักเรียน นักศึกษาทุกคน ไม่มีโควตาของแต่ละสถานศึกษาอย่างแน่นอน และเพิ่มค่าครองชีพให้อีกรายละ 600 บาท/เดือน ทุกระดับการศึกษา
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งส่งผลกระทบต่อระบบเศรษฐกิจและค่าใช้จ่ายในการดํารงชีพของประชาชนจํานวนมาก กองทุนขอยืนยันว่าผู้ปกครองที่ได้รับผลกระทบจากสถานการณ์ดังกล่าว ไม่ต้องเป็นกังวลว่าจะไม่มีเงินส่งให้ลูกหลานได้เรียน เนื่องจากกองทุนมีเงินเพียงพอ ให้นักเรียน นักศึกษาทุกคนที่มีคุณสมบัติครบตามที่กองทุนกําหนดได้กู้ยืมเรียนอย่างแน่นอน โดยไม่มีโควตา ของแต่ละสถานศึกษา สําหรับในปีการศึกษา 2563 กองทุนได้เตรียมงบประมาณให้กู้ยืมจํานวนประมาณ 34,000 ล้านบาท สําหรับนักเรียน นักศึกษาที่เป็นผู้กู้ยืมทั้งรายใหม่และรายเก่า ประมาณ 590,000 ราย และกองทุนได้ขยายระยะเวลาให้ผู้ขอกู้ยืมได้ยื่นแบบคําขอกู้ยืมเงินผ่านระบบ e-Studentloan ไปจนถึงวันที่ 30 กันยายน 2563 อีกทั้ง กองทุนได้ปรับเกณฑ์คุณสมบัติเฉพาะเกี่ยวกับรายได้ครอบครัวของผู้กู้ยืมเงินที่ขาดแคลนทุนทรัพย์จากเดิมรายได้ไม่เกิน 200,000 บาท/ปี เป็นไม่เกิน 360,000 บาท/ปี และกองทุนได้มีการปรับเพิ่มค่าครองชีพรายเดือนให้ผู้กู้ยืมทุกระดับการศึกษาอีกรายละ 600 บาท/เดือน ระดับมัธยมศึกษาตอนปลาย จากเดิม 1,200 บาท เป็น 1,800 บาท/เดือน ส่วนระดับ ปวช./ปวส./ปริญญาตรี จากเดิม 2,400 บาท เป็น 3,000 บาท/เดือน
ขณะนี้ กองทุนได้เพิ่มความสะดวกให้ผู้กู้ยืมที่ถูกดําเนินคดีในปี 2552 - 2562 (ยกเว้นผู้กู้ยืม กลุ่ม กรอ. และผู้กู้ยืมกลุ่มไกล่เกลี่ยก่อนฟ้อง) สามารถตรวจสอบยอดหนี้เงินต้น ดอกเบี้ย เบี้ยปรับ รวมถึงค่าธรรมเนียมศาล และค่าทนายความได้ด้วยตนเองผ่านแอปพลิเคชัน กยศ. Connect หรือเว็บไซต์ https://wsa.dsl.studentloan.or.th” ผู้จัดการกองทุนฯ กล่าวในที่สุด